**ΕΝΩΣΗ  ΥΠΑΛΛΗΛΩΝ  ΠΥΡΟΣΒΕΣΤΙΚΟΥ**

**ΣΩΜΑΤΟΣ ΠΕΡΙΦΕΡΕΙΑΣ  ΣΤΕΡΕΑΣ  ΕΛΛΑΔΑΣ**

**Ε.Υ.Π.Σ. Περιφέρειας Στερεάς Ελλάδας – Μέλος της Π.Ο.Ε.Υ.Π.Σ.**

**Αναγνωρισμένη με την υπ’αριθμ. 76/1998 Απόφαση Πρωτοδικείου Λαμίας**

**ΕΔΡΑ: Λαμία – Κων/νου Καραμανλή 3 - Π.Υ. Λαμίας**

**Τ.Κ.: 35100 - ΤΗΛ.& FAX.: 2231033636**

**eypsste.gr/e-mail:** **eypsster@yahoo.gr**

**Τηλ. Προέδρου**: 6906607655 **- Τηλ. Γενικού Γραμματέα**: 6973771290

**Αρ.πρωτ: Λαμία 15.03.2019**

 **ΠΡΟΣ: Μέλη της ΕΥΠΣ Περ. Στερεάς Ελλάδας**

 **Συναδέλφους της Π.Υ. Χαλκίδας**

 **ΘΕΜΑ: «Ενημέρωση συναδέλφων – Αποτελέσματα περιοδείας αντιπροσωπείας μελών**

 **του Δ.Σ. στην Π.Υ. Χαλκίδας»**

 **Στα πλαίσια των προγραμματισμένων περιοδειών αντιπροσωπείας μελών του Δ.Σ. της Ένωσης στις Π.Υ. και Π.Κ. της Περιφέρειας Στερεάς Ελλάδας, την 12.03.2019 πραγματοποιήθηκε επίσκεψη στην Π.Υ. Χαλκίδας κατά την οποία συζητήθηκαν τα προβλήματα της Υπηρεσίας με τους συναδέλφους που υπηρετούν σε αυτή.**

 **Τα δύο βασικά ζητήματα που συζητήθηκαν και αναλύθηκαν διεξοδικά ήταν:**

 **Α) Στεγαστικά προβλήματα Π.Υ. Χαλκίδας.**

 **Όπως είναι γνωστό, η Υπηρεσία στεγάζεται σε ακίνητο δωρηθέν από τον Δήμο Χαλκίδας, το οποίο ανήκει κατά πλήρη κυριότητα στο Ελληνικό Δημόσιο από το 1968. Οι κτιριακές εγκαταστάσεις (800 τ.μ.) δεν επαρκούν, ενώ απαιτείται τουλάχιστον η ανακαίνιση – επισκευή – συντήρηση, η οποία είχε προταθεί να γίνει με πιστώσεις του Προγράμματος Δημοσίων Επενδύσεων, αλλά τελικά δεν κατέστη δυνατόν λόγω των συνεχών περικοπών του συγκεκριμένου Προγράμματος.**

 **Για τον λόγο αυτό, όπως μας ενημέρωσε η Διοίκηση της Υπηρεσίας ζητήθηκε από τον αρμόδιο Αντιπεριφερειάρχη Π.Ε. Ευβοίας κ. Σπανό η εξοικονόμηση του σχετικού κονδυλίου με σκοπό την άμεση ανακατασκευή του κτιρίου, η απάντηση του οποίου αναμένεται.**

 **Για το θέμα της ανέγερσης νέων εγκαταστάσεων, ως γνωστόν ο Δήμος έχει προχωρήσει στη δωρεά με σχετική συμβολαιογραφική πράξη του Ο.Τ. 1064 στη Συνοικία Ζ’, η οποία έχει προωθηθεί για αποδοχή από το ΥΠΟΙΚ και αναμένεται η σχετικά απόφαση δωρεάς, ώστε να προχωρήσει και η διαδικασία ένταξης του έργου με την διαδικασία των ΣΔΙΤ.**

 **Β) Διαμόρφωση κατάλληλων συνθηκών για την στάθμευση των περιπολικών της Π.Υ. Χαλκίδας.**

 **Το ζήτημα της εξασφάλισης ανθρώπινων συνθηκών των συναδέλφων που εκτελούν καθημερινά και επί μήνες τις υπηρεσίες περιπολιών στην ευρύτερη περιοχή της Χαλκίδας, ήταν από τα βασικά ζητήματα που τέθηκαν στην νέα διοίκηση της υπηρεσίας, αν και για υπηρεσιακούς λόγους (πυρκαγιά Κύμης), δεν κατέστη δυνατόν αυτή να παραβρεθεί στην ανοιχτή συζήτηση στις εγκαταστάσεις της Π.Υ. Χαλκίδας.**

 **Σύμφωνα με τηλεφωνική μας ενημέρωση από τον Διοικητή της Π.Υ. Χαλκίδας, έχουν γίνει ήδη οι απαραίτητες ενέργειες για την εξασφάλιση του απαραίτητου εξοπλισμού (στεγάστρων ή οτιδήποτε άλλο απαιτηθεί) και την μεταφορά του στα σημεία στάθμευσης όλων των περιπολικών της υπηρεσίας, ώστε η διαμονή των συναδέλφων να καταστεί κατά το μέγιστο δυνατόν, πιο ανθρώπινη.**

 **Αφού εξάρουμε την πρόσφατη πρωτοβουλία των συναδέλφων της Π.Υ. Χαλκίδας για την συγκρότηση Τοπικής Επιτροπής, η οποία σίγουρα θα συμβάλλει στην ανάδειξη των προβλημάτων της Υπηρεσίας, θεωρούμε και υποχρέωσή μας να υπενθυμίσουμε σε όλους ότι η Ένωση Υπαλλήλων Περιφέρειας Στερεάς Ελλάδας, στέκεται δίπλα σε κάθε συνάδελφο για οποιοδήποτε ζήτημα προκύψει, ανοιχτή σε κάθε αίτημα και πρόταση που θα βελτιώσει περισσότερο τις συνθήκες στον εργασιακό του χώρο.**

**Για το Δ.Σ. της Ε.Υ.Π.Σ. Περιφέρειας Στερεάς Ελλάδας**

**Ο ΓΕΝΙΚΟΣ  ΓΡΑΜΜΑΤΕΑΣ                                              Ο ΠΡΟΕΔΡΟΣ**

**ΜΙΧΟΣ  ΙΩΑΝΝΗΣ                                              ΥΦΑΝΤΗΣ ΕΥΑΓΓΕΛΟΣ**

,